หุ้นเช้า23ม.ค.เงียบปิดเพิ่ม6.64จุด
ดัชนีหุ้นภาคเช้า 23 ม.ค.ปิดเพิ่มขึ้น 6.64 จุด ที่ 1,065.30 จุด มูลค่าซื้อขาย 8,220 ล้านบาท
23 ม.ค. 2555

ดัชนีหุ้นภาคเช้า 23 ม.ค.ปิดเพิ่มขึ้น 6.64 จุด ที่ 1,065.30 จุด มูลค่าซื้อขาย 8,220 ล้านบาท




ดัชนีหุ้นไทยวันตรุษจีน เงียบเหงา ดัชนีช่วงเช้าปิด 1,065.30  จุดเพิ่มขึ้น 6.64 จุดเพิ่มขึ้น0.63%ดัชนีแกว่งตัวแคบระหว่าง 1,059.28-1,066.43 จุด ด้วยมูลค่าการซื้อขายบางเบาที่ 8,220 ล้านบาท
นักวิเคราะห์บริษัทหลักทรัพย์(บล.)ทิสโก้ประมาณการหุ้นวันนี้ว่า จะแกว่งผันผวนกรอบแคบ
วันนี้เป็นวันตรุษจีนจะมีตลาดหุ้นภูมิภาค 8 แห่งหยุดทำการ ได้แก่ ไต้หวัน, จีน, ฮ่องกง, เกาหลี, สิงคโปร์, มาเลเซีย, อินโดนิเซีย และฟิลิปปินส์ (บางแห่งจะหยุดต่อเนื่องอีกหลายวันในสัปดาห์นี้ อาทิ ไต้หวัน, จีน, ฮ่องกง) โดยปกติจะทำให้ตลาดหุ้นไทยเงียบเหงาและแกว่งตัวแบบไร้ทิศทาง
ดังนั้นจึงมอง ดัชนีแกว่งผันผวนในกรอบแคบ แนวต้าน 1065+/- แนวรับ 1050+/-
นอกจากนั้นยังแนะนำกลยุทธ์การลงทุน   ให้ เน้นการเก็งกำไรรายตัว ขึ้นขาย-ลงซื้อสัปดาห์นี้ ตลาดหุ้นภูมิภาคจะปิดทำการหลายแห่ง เนื่องในวันตรุษจีน
จากการศึกษาข้อมูลในอดีตบ่งชี้ว่า ตลาดหุ้นไทยจะเงียบเหงาและไม่ไปไหนไกลดังนั้นในช่วง 2-3 วันนี้คงต้องเล่นซื้อขายระยะสั้นต่อไป
หุ้นที่มีสัญญาณเชิงบวกระยะสั้น คือบริษัทแกรนด์ แอสเสท โฮเทลส์ แอนด์ พรอพเพอร์ตี้( GRAND)บริษัท เอ็ม ลิ้งค์ เอเชีย คอร์ปอเรชั่น(MLINK)บริษัท โพลีเพล็กซ์ (ประเทศไทย)(PTL)บริษัทอาร์พีซี(RPC)และบริษัทน้ำมันพืชไทย(TVO)